महाभारतम्-04-विराटपर्व-060
अर्जुनेन द्रोणिपराभवनम् ।। 1 ।।
<table>				
<td>	वैशंपायन उवाच।	<td>	4-60-1x	
				
<td>	तं पार्थः प्रतिजग्राह वायुवेगमिवाचलः।शरजालेन महता वर्षमाण इवाम्बुदः ।।	<td>	4-60-1a4-60-1b	
				
<td>	तयोर्देवासुरसमः सन्निपातो महानभूत् ।किरतोः शरजालानि वृत्रवासवयोरिव ।।	<td>	4-60-2a4-60-2b	
				
<td>	न स्म सूर्यस्तदा भाति न च वाति समीरणः ।शरगाढे कृते व्योम्नि छायाभूतमिवाभवत् ।।	<td>	4-60-3a4-60-3b	
				
<td>	महांश्चटचटाशब्दो योधयोर्युध्यमानयोः ।दह्यतामिव वेणूनामासीत्परमदारुणः।।	<td>	4-60-4a4-60-4b	
				
<td>	हयांस्तस्यार्जुनः सङ्ख्ये कृतवानल्पतेजसाः ।ते राजन्न प्रजानन्ति दिशं कांचन मोहिताः ।।	<td>	4-60-5a4-60-5b	
				
<td>	ततो द्रौणिर्महावीर्यः पार्थस्य विचरिष्यतः ।विवरं सूक्ष्ममालोक्य ज्यां नुनोद क्षुरेण सः ।।	<td>	4-60-6a4-60-6b	
				
<td>	तदस्यापूजयन्देवाः कर्म दृष्ट्वाऽतिमानुषम् ।न शक्तोऽन्यः पुमान्स्थातुमृते द्रौणेर्धनंजयम् ।।	<td>	4-60-7a4-60-7b	
				
<td>	ततो द्रौणिर्धनुर्व्यस्य व्यपक्रम्य नरर्षभः ।पुनरप्यभ्यहन्पार्थं हृदये कङ्कपत्रिभिः ।	<td>	4-60-8a4-60-8b	
				
<td>	ततः पार्थो महाबाहुः प्रहसन्स्वनवत्तदा।योजयामास च तदा मौर्व्या गाण्डीवमोजसा ।।	<td>	4-60-9a4-60-9b	
				
<td>	तं दृष्ट्वा ऋद्धमायान्तं प्रभिन्नमिव कुञ्जरम् ।ऋद्धः समाह्वयामास द्रौणिर्युद्धाय भारत ।।	<td>	4-60-10a4-60-10b	
				
				
<td>	ततोऽर्धचन्द्रपाहृत्य तेन पार्थः समाहतः ।चिच्छेद तस्य चापं च सूतं चाश्वं च तेजसा ।विव्याध निशितैश्चापि शरैराशीविपोपमैः ।।	<td>	4-60-11a4-60-11b4-60-11c	
				
<td>	सोऽन्यं रथं समास्थाय प्रत्यायाद्रथिपुङ्गवः।वारणेनेव मत्तेन मत्तो वारणयूथपः ।।	<td>	4-60-12a4-60-12b	
				
<td>	ततः प्रववृते युद्धं पृथिव्यामेकवीरयोः ।रणमध्ये द्वयोरेव सुमहद्रोमहर्षणम् ।।	<td>	4-60-13a4-60-13b	
				
<td>	तौ वीरौ कुरवः सर्वे ददृशुर्विस्मयान्विताः।युध्यमानौ महात्मानौ द्विरदाविव संगतौ ।।	<td>	4-60-14a4-60-14b	
				
<td>	तौ समाजघ्नतुर्वीरौ परस्परजयैषिणौ ।शरै राशीविषाकारैर्ज्वलद्भिरिव पावकैः ।।	<td>	4-60-15a4-60-15b	
				
<td>	अक्षयाविषुधी दिव्यौ पाण्डवस्य महात्मनः।तेन पार्थो रणे शूरस्तस्थौ गिरिरिवाचलः ।।	<td>	4-60-16a4-60-16b	
				
<td>	अश्वत्थाम्नः पुनर्बाणाः क्षिप्रमभ्यस्यतो रणे।जग्मुः परिक्षयं शीघ्रमभूत्तेनाधिकोऽर्जुनः ।।	<td>	4-60-17a4-60-17b	
<td>	।। इति श्रीमन्महाभारते विराटपर्वणि गोग्रहणपर्वणि षष्टितमोऽध्यायः ।। 60 ।।	<td>